Diari Oficial de la Generalitat Valenciana


Sumari del DOGV 9961, del 21-10-2024 (2024/10677)

ACORD de 12 de setembre de 2024, de la Direcció General de Patrimoni, d’incoació del procediment per a la declaració administrativa d’herència intestada a favor de la Generalitat i l’adjudicació dels béns i drets de l’herència de Maria Teresa Santolaria Bou.
------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9961

Data del DOGV
:   21-10-2024

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2024/10824

CVE
:   LJKA-Q-3808-46018

Data del document
:   12-09-2024

Organisme emissor
:   Conselleria d'Hisenda, Economia i Administració Pública

Tipus de document
:   Acord

Número d’expedient: ABI 394/2019.

Causant: María Teresa Santolaria Bou. DNI: \*\*\*\*595\*\*

Lloc i data de la defunció: Montán (Castelló), 13 de març de 2018.

Últim domicili: Montán (Castelló).

*Antecedents de fet*

Mitjançant una denúncia presentada per particulars, es va comunicar a esta conselleria la defunció, el 13 de març de 2018, de María Teresa Santolaria Bou sense haver atorgat testament.

En la documentació aportada consten el certificat de defunció, el certificat d’empadronament on es constata que va estar empadronada en l’Ajuntament de Montán, el certificat d’actes d’última voluntat en el qual consta que no va atorgar testament, el certificat de defunció dels pares de la causant, informació registral i escriptura d’un préstec personal.

En data 12 de març de 2020 es publica en el Diari Oficial de la Generalitat Valenciana l’Acord de 4 de març de 2020, de la directora general del Sector Públic i Patrimoni, d’incoació del procediment per a la declaració administrativa d’hereu intestat a favor de la Generalitat i adjudicació dels béns i drets de l’herència de María Teresa Santolaria Bou. [2020/2189].

L’article 6.1 del Decret 20/2019, de 15 de febrer, del Consell, pel qual es regula el procediment per a la tramitació d’expedients d’herències intestades a favor de la Generalitat establix que “el termini màxim per a la resolució del procediment serà d’un any”. Tenint en compte que l’acord d’incoació d’este procediment es va adoptar el 4 de març de 2020, ha transcorregut el termini fixat en este precepte, per la qual cosa el procediment hauria caducat.

Amb data 9 de setembre de 2024, el director general de Patrimoni firma la resolució de caducitat del procediment.

De les actuacions prèvies resulta que no consta l’existència d’hereus testamentaris ni legítims, i, per tant, és procedent iniciar el procediment administratiu dirigit a efectuar la declaració de la Generalitat com a hereua abintestada.

*Fonaments de dret*

En compliment del que establixen l’article 71.1.c de la Llei orgànica 5/1982, d’1 de juliol, d’Estatut d’Autonomia de la Comunitat Valenciana; l’article 43.3 de la Llei 14/2003, de 10 d’abril, de patrimoni de la Generalitat, i l’article 2 del Decret 20/2019, de 15 de febrer, del Consell, pel qual es regula el procediment per a la tramitació d’expedients d’herències intestades a favor de la Generalitat, i atés el que establixen els articles 20 i següents de la Llei 33/2003, de 3 de novembre, de patrimoni de les administracions públiques, és procedent incoar l’expedient per a la declaració d’hereus abintestats a favor de la Generalitat respecte d’esta herència.

Així, en l’exercici de les competències que m’atribuïx l’article 13 del Decret 133/2023, de 10 d’agost, del Consell, d’aprovació del Reglament orgànic i funcional de la Conselleria d’Hisenda, Economia i Administració Pública, i basant-me en el que disposen els articles 95.3 i 58 de la Llei 39/2015, d’1 d’octubre, del procediment administratiu comú de les administracions públiques,

DISPOSE

*Primer*

Iniciar un nou procediment de declaració de la Generalitat com a hereua abintestada de María Teresa Santolaria Bou, per no haver-se produït la prescripció.

*Segon*

Incorporar els actes i tràmits el contingut dels quals s’haja mantingut igual, si no se n’ha produït la caducitat.

*Tercer*

Publicar este acord en el *Diari Oficial de la Generalitat Valenciana*, en la pàgina web d’esta conselleria i, durant el termini d’un mes, en els taulers d’anuncis dels ajuntaments corresponents a l’últim domicili de la persona causant, al del lloc de la defunció i on estiga la major part dels seus béns.

*Quart*

Obrir el termini per a presentar al·legacions o qualsevol informació en relació amb els béns de la causant o l’eventual existència d’hereus testamentaris o legítims. Qualsevol persona podrà presentar estes al·legacions o aportar documents o altres elements de juí en qualsevol moment anterior a la resolució del procediment.

  

València, 12 de setembre de 2024

Antonio Joaquín Woodward Poch

Director general de Patrimoni